2.pielikums

Ogres novada pašvaldības 15.02.2018. iekšējiem noteikumiem Nr.1/2018

“Ogres novada pašvaldības projektu konkursa “Radoši – Aktīvi – Darbīgi – Izglītojoši – Ogres novadam!” (“R.A.D.I. – Ogres novadam”) nolikums”

**Nosacījumi sporta pasākumu un sporta sacensību organizēšanai:**

1. Sporta pasākumu mērķis ir dažādot sporta pasākumu klāstu dažāda vecuma un dažādas fiziskās sagatavotības mērķa grupām novadā, veicināt sporta norišu daudzveidību un kvalitāti, popularizēt veselīgu dzīves veidu, tautas sportu un masu sporta sacensības novadā populāros sporta veidos, nodrošināt pasākumu pieejamību plašai sabiedrībai.
2. Atbalstāmās sporta sacensības un pasākumi, kas nodrošina fizisko aktivitāšu un sporta sacensību organizēšanu Ogres novadā, tai skaitā:
   1. Sporta sacensību un pasākumu organizēšanai (tai skaitā starptautiskām sacensībām, tautas sporta sacensībām novadā populāros sporta veidos u.c.);
   2. Aktivitāšu īstenošanai bērniem un jauniešiem no sociālā riska grupām un cilvēkiem ar īpašām vajadzībām;
   3. Fizisku aktivitāšu organizēšanai bērniem un jauniešiem.
3. Pasākumu dalībnieki ir Ogres novada iedzīvotāji un aktivitāšu/pasākumu norises vieta ir Ogres novads.
4. Vispārīgie nosacījumi sporta pasākumu organizēšanai:
   1. pasākumi notiek tam piemērotās telpās vai āra aktivitātēm piemērotās vietās ar atbilstošu materiāli tehnisko aprīkojumu;
   2. pasākumu organizētājam ir iepriekšēja pieredze sporta darbā vai pasākumu organizēšanā;
   3. pasākumi pieejami plašai sabiedrībai vai arī ir skaidri definēti plānotās mērķauditorijas izvēles kritēriji.
5. Projekta pieteikumā jāiekļauj šāda informācija:
   1. informācija par projekta īstenotājiem (īstenošanā iesaistītās personas un organizācijas);
   2. argumentēts plānotās mērķauditorijas apraksts;
   3. precīzs un skaidrs sporta pasākumu satura apraksts;
   4. skaidri atspoguļots personāla piesaistes pamatojums;
   5. pasākumu un/vai aktivitāšu vadītāju izglītības dokuments vai apliecība, vai cits dokuments (kopija) un CV;
   6. detalizēta plānotā sporta sacensību vai pasākuma tāme;
   7. ja nepieciešams, citi dokumenti vai ilustratīvs materiāls.